32001R1962
L 268/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1962/2001 AL COMISIEI
din 8 octombrie 2001
de modificare a Regulamentului (CE) nr. 1429/95 privind normele de aplicare pentru restituirile la export în sectorul produselor transformate pe bază de fructe și legume, altele decât cele acordate pentru adaos de zahăr
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor transformate pe bază de fructe și legume (1), astfel cum a fost modificat ultima dată prin Regulamentul (CE) nr. 1239/2001 (2), în special articolul 16 alineatul (8),
întrucât:
(1)
Regulamentul (CE) nr. 1429/95 al Comisiei (3), astfel cum a fost modificat ultima dată prin Regulamentul (CE) nr. 1007/97 (4), stabilește normele de aplicare pentru restituirile la export în sectorul produselor transformate pe bază de fructe și legume, altele decât cele acordate pentru adaos de zahăr.
(2)
Este necesar să se aducă unele modificări în vederea unei gestionări mai eficiente a acestui regim.
(3)
Calcularea garanției depuse în vederea depunerii unei cereri pentru certificat trebuie simplificată.
(4)
Este necesar să fie utilizată poșta electronică pentru trimiterea notificărilor la Comisie.
(5)
Trebuie să se țină seama de sărbătorile publice ale Comisiei și statelor membre.
(6)
Măsurile stabilite de prezentul regulament sunt conforme cu avizul Comitetul de gestionare a produselor transformate pe bază de fructe și legume,
ADOPTĂ PREZENTUL REGULAMENT:
Articolul 1
Regulamentul (CE) nr. 1429/95 se modifică după cum urmează:
1.
prima liniuță de la al doilea paragraf de la articolul 3 alineatul (1) se înlocuiește cu următorul text:
„-
depunerea unei garanții în valoare de 20 Euro pe tona de greutate netă, până la limita ratei de rambursare,”;
2.
articolul 6 se înlocuiește cu următorul text:
„Articolul 6
(1) Comisia este notificată de către statele membre, pentru fiecare categorie de produs, cu privire la:
(a)
cantitățile totale pentru care au fost solicitate certificate, cu excepția celor privind cererile respinse în conformitate cu articolul 3 alineatul (4);
(b)
cantitățile totale pentru care certificatele au fost retrase în conformitate cu articolul 4 alineatul (4);
(c)
cantitățile totale pentru care certificatele au fost eliberate, dar nu au fost utilizate;
(d)
cantitățile totale care nu au fost utilizate în limitele toleranțelor stabilite la articolul 8 alineatul (5) din Regulamentul (CE) nr. 1291/2000 al Comisiei (5).
În cazul în care nu există cantități care să fie comunicate, notificarea trebuie să aibă mențiunea «vid».
(2) Notificările:
(a)
dacă este cazul, includ mențiunea «ajutor alimentar GATT», în cazul în care au legătură cu o restituire acordată în cadrul ajutorului alimentar, prevăzut la articolul 10 alineatul (4) din Acordul pentru agricultură încheiat în timpul negocierilor comerciale multilaterale din Runda Uruguay;
(b)
sunt transmise Comisiei prin intermediul poștei electronice, folosind formularul pe care Comisia l-a pus la dispoziția statelor membre în acest scop.
(3)
(a)
Notificările se fac până la ora 12.00 (ora Bruxelles-ului), în zilele de luni și joi ale fiecărei săptămâni, în cazul cererilor depuse în fiecare zi lucrătoare de la data notificării precedente până în ziua care precedă notificarea respectivă, precum și în cazul informațiilor pe care statele membre le-au primit în aceeași perioadă cu privire la cantitățile retrase și neutilizate. Atunci când zilele de luni și joi cad într-o zi de sărbătoare publică a Comisiei, aceasta din urmă poate schimba temporar ziua de notificare.
(b)
Atunci când ziua de notificare prevăzută la punctul (a) este o sărbătoare publică națională, respectivele statele membre trimit notificarea până la ora 15.00 (ora Bruxelles-ului) a zilei lucrătoare care precedă imediat sărbătoarea națională.
3.
anexa se elimină.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament se aplică certificatelor solicitate la 25 octombrie 2001 sau ulterior.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 octombrie 2001.